**VYHLÁSENIE**

**(vzor)**

**Názov žiadateľa**, adresa, IČO:

ako žiadateľ o pomoc poskytovanú na základe Výzvy č. 2020/001 v sume .... eur pri dodržaní podmienok stanovených v Schéme štátnej pomoci na výstavbu, rekonštrukciu a modernizáciu športovej infraštruktúry poskytovanej v Slovenskej republike prostredníctvom Fondu na podporu športu (SA. ........) športu (ďalej len „Fond“)

touto cestou **vyhlasuje nasledovné skutočnosti**:

1. pomoc nebude použitá na činnosti súvisiace s vývozom, ani nie je podmienená uprednostňovaním používania domáceho tovaru pred tovarom dovážaným;
2. žiadateľ nemá v predmete činnosti ani reálne nevykonáva činnosti v rámci nasledovných sektorov: rybolov a akvakultúra, poľnohospodárska prvovýroba, spracovanie a marketing poľnohospodárskych výrobkov, pomoc na uľahčenie zatvorenia uhoľných baní neschopných konkurencie; čo potvrdzuje aj aktuálnym výpisom z Obchodného registra;
3. nie je podnikom voči ktorému sa uplatňuje vrátenie pomoci nárokovateľné na základe predchádzajúceho rozhodnutia Komisie, v ktorom bola táto pomoc poskytnutá Slovenskou republikou označená za neoprávnenú/nezlučiteľnú s vnútorným trhom;
4. žiadateľ potvrdzuje, že nie je podnikom v ťažkostiach v zmysle čl. 2 ods. 18 Nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné so spoločným trhom podľa článkov 107 a 108 zmluvy v platnom znení (ďalej len „nariadenie“) alebo že nebol podnikom v ťažkostiach k 31.12.2019, ale stal sa podnikom v ťažkostiach v období od 01.01.2020 do 30.06.2021 ; zároveň prikladá v prílohe č. 1 k tomuto vyhláseniu poslednú alebo aktuálnu účtovnú závierku
5. žiadateľ nezačal práce alebo činnosti na/v súvislosti s rekonštrukciou/výstavbou/modernizáciou športovej infraštruktúry pred podaním žiadosti;
6. žiadateľ vyhlasuje, že mu nevznikol akýkoľvek právny záväzok súvisiaci s realizáciou rekonštrukcie, modernizácie alebo výstavby športovej infraštruktúry, na základe ktorého by bola investícia nezvratná,
7. žiadateľ predložil Fondu štruktúrovaný rozpočet použitia pomoci, rozpočet oprávnených výdavkov a predpokladaný prevádzkový zisk ako prílohu č. 2 tohto vyhlásenia
8. žiadateľ je

[ ] mikropodnikom alebo

[ ] malým podnikom alebo

[ ] stredným podnikom alebo

[ ] veľkým podnikom

v súlade s definíciou MSP použitou v prílohe I nariadenia;

1. žiadateľ doloží oprávnené náklady prehľadnými, konkrétnymi a aktuálnymi dokumentmi;
2. žiadateľ ku dňu tohto vyhlásenia nežiadal, ani nežiada a ani neprijal finančný príspevok alebo inú výhodu z verejných zdrojov na rekonštrukciu/výstavbu/modernizáciu športovej infraštruktúry z iných verejných zdrojov; /alternatívne žiadateľ uvedie inú výhodu z verejných zdrojov, ktorá mu bola poskytnutá na rekonštrukciu/výstavbu/modernizáciu športovej infraštruktúry z iných verejných zdrojov,
3. športová infraštruktúra, na ktorú je finančná pomoc žiadaná nebude využívaná výhradne jedným profesionálnym používateľom – športovcom a využívanie športovej infraštruktúry, na ktorú je finančná pomoc žiadaná, bude inými profesionálnymi alebo neprofesionálnymi používateľmi - športovcami každoročne predstavovať aspoň 20 % časovej kapacity; pre využívanie športovej infraštruktúry viacerými používateľmi sa vypočítajú zodpovedajúce podiely využitia časovej kapacity,
4. prístup k športovej infraštruktúre bude otvorený pre viacero používateľov a bude sa poskytovať na transparentnom a nediskriminačnom základe;
5. cenové podmienky za používanie športovej infraštruktúry profesionálnymi športovými klubmi budú verejne prístupné;
6. akákoľvek koncesia alebo iné zverenie výstavby, modernizácie a/alebo prevádzky športovej infraštruktúry tretej strane budú pridelené na otvorenom, transparentnom a nediskriminačnom základe, pričom sa riadne zohľadnia uplatniteľné pravidlá obstarávania;
7. finančná pomoc bola zo strany žiadateľa žiadaná ako investičná pomoc na športovú infraštruktúru, formou príspevku podľa zákona č. 310/2019 Z. z. o Fonde na podporu športu v sume ... eur; v súvislosti s čím ide o transparentnú pomoc,
8. žiadateľ vyhlasuje, že

[ ] nie sú podniky, ktoré by financovali aspoň 30 % investičných nákladov na infraštruktúru a mohli získať prednostný prístup k športovej infraštruktúre za výhodnejších podmienok

[ ] sú podniky, ktoré financovali aspoň 30 % investičných nákladov na infraštruktúru, môžu získať prednostný prístup za výhodnejších podmienok, žiadateľ zabezpečí, že po celý čas poskytovania prednostného prístupu budú tieto podmienky verejne prístupné na .....,

1. žiadateľ vyhlasuje, že projekt nevznikol rozdeľovaním projektov s cieľom obchádzania stropov nariadenia.

podpis:

funkcia:

miesto a dátum: Bratislava, 2021